“ธนพิริยะ” เตรียมตั้งบล.อาร์เอชบี โอเอสเค (ประเทศไทย) เป็น FA หวังเข้าเทรด mai
“ธนพิริยะ” หรือ TNP ผู้ประกอบธุรกิจค้าปลีกและค้าส่งสินค้าอุปโภคบริโภคในจ.เชียงราย เตรียมตั้งบล.อาร์เอชบี โอเอสเค (ประเทศไทย) เป็นที่ปรึกษาทางการเงิน 7 พ.ค.นี้ หวังเข้าเทรด mai
30 เม.ย. 2558

บริษัท ธนพิริยะ จำกัด (มหาชน) หรือ TNP ซึ่งเป็นผู้ประกอบธุรกิจค้าปลีกและค้าส่งสินค้าอุปโภคบริโภคในจังหวัดเชียงราย ปัจจุบันมีสาขารวมทั้งสิ้น 11 สาขา แบ่งออกเป็นซุปเปอร์มาร์เก็ต 10 สาขา และศูนย์ค้าส่ง 1 สาขา ซึ่งทุกสาขามีที่ตั้งในจังหวัดเชียงราย จะมีการเซ็นสัญญาแต่งตั้ง บล.อาร์เอชบี โอเอสเค (ประเทศไทย) เป็นที่ปรึกษาทางการเงินในวันที่ 7 พ.ค.นี้ เพื่อเตรียมความพร้อมในการนำบริษัทเข้าจดทะเบียนในตลาดหลักทรัพย์ เอ็ม เอ ไอ (mai)